stanford-oval/wikipedia huggingface dataset:
Doomi

Doomi on kallioperän kupolimainen ja poikkileikkaukseltaan pyöreähkö rakenne, joka on syntynyt, kun ympäristöään kevyempi aine on kohonnut muuta kallioperää korkeammalle. Tällainen kevyt aines voi olla esimerkiksi graniitti-intruusio tai suolapahku. Laavakupoli on myös eräänlainen doomi, joka on kehittynyt, kun sitkas laava on jäähtynyt ja kasautunut purkausaukon ympärille.
Aiheesta muualla

Kuvia tai muita tiedostoja aiheesta doomi Wikimedia Commonsissa
Dongfang Electric Corporation

| Dongfang Electric Corporation |
| --- | --- |

Yritysmuoto:  pörssiyhtiö
Osake:  SSE: 600875
Perustettu:  1984
Kotipaikka:   18 ×ixin Avenue, High-tech Zone West Park, Chengdu 611731, Kiina
Toimiala:  koneenrakennus, laitosrakentaminen ja sähkölaitteet
Tuotteet:  vesi-, lämpö-, tuuli-, ydinvoimaloiden ja yhdistettyjen voimaloiden generaattorit, kaasu-, höyry- ja tuuliturbiinit, rikin- ja typenpoistoratkaisut, sähkönsiirtolaitteistot, taajuusmuuntajat, teollisuuden säätölaitteistot, jne
Kotisivu:  www.dongfang.com.cn
Infobox OKVirheellinen NIMI-arvo: 
Dongfang Electric Corporation Limited (DEC, kiin. 东方电气;) on vuonna 1984 perustettu kiinalainen muun muassa energiateollisuuden sähkölaitteita ja turbiineja valmistava tuotannollinen konserniyritys. Sen valmistaa vuosittain yli 37 gigawatin tehontuotantoa vastaavan määrän generaattoreita ja suuren määrän muita teollisuuden sähkölaitteita. Se on yhtiömuodoltaan julkinen osakeyhtiö, jossa Kiinan valtio käyttää määräävää valtaa (DEC Holding). Yhtiön osakkeet noteerataan Shanghain pörssissä. Yhtiön kotipaikka on Setšuanin pääkaupunki Chengdu.
Aiheesta muualla

Dongfang Electrical Machinery Co., Ltd. (sis. historiaa yhteisestä, 1958 perustetusta edeltäjäyrityksestä Dongfang Electric Machinery Plant, 东方电机厂) (englanniksi) (cccme.org.cn)
Dietmar Schneider

| Mitalit | Mitalit | Mitalit |  |
| --- | --- | --- | --- |
|  Dietmar Schneider vuonna 2012  |  Dietmar Schneider vuonna 2012  |  Dietmar Schneider vuonna 2012  |  |
Maa:  Itävalta
Miesten polkupyöräpallo
| MM-kilpailut   | MM-kilpailut   | MM-kilpailut   |  |
|  Kultaa | Kagoshima 2011 | polkupyöräpallo |  |
|  Hopeaa | Madeira 1999 | polkupyöräpallo |  |
|  Hopeaa | Kaseda 2001 | polkupyöräpallo |  |
|  Hopeaa | Aschaffenburg 2012 | polkupyöräpallo |  |
|  Pronssia | Přerov 1998 | polkupyöräpallo |  |
|  Pronssia | Böblingen 2000 | polkupyöräpallo |  |
|  Pronssia | Tata 2004 | polkupyöräpallo |  |
|  Pronssia | Freiburg 2005 | polkupyöräpallo |  |
|  Pronssia | Chemnitz 2006 | polkupyöräpallo |  |
|  Pronssia | Dornbirn 2008 | polkupyöräpallo |  |
|  Pronssia | Tavira 2009 | polkupyöräpallo |  |
|  Pronssia | Stuttgart 2010 | polkupyöräpallo |  |
Dietmar "Didi" Schneider (s. 7. joulukuuta 1974) on itävaltalainen uransa jo päättänyt polkupyöräpalloilija ja 11-kertainen MM-mitalisti. Hän edusti urallaan RC Höchst -seuraa. Pelipaikaltaan Schneider oli kenttäpelaaja.
Ura

Schneider saavutti MM-kultaa vuonna 2011 yhdessä Patrick Schnetzerin kanssa. Tuo mestaruus oli Itävallan historian ensimmäinen polkupyöräpallossa. Schneider osallistui ensimmäisiin MM-kilpailuihinsa vuonna 1998, voittaen pronssia Marco Schallertin kanssa. Yhteensä Schneider saavutti MM-kilpailuista yhden kullan, kaksi hopeaa ja peräti kahdeksan pronssia Schnetzerin, Schallertin ja Simon Königin kanssa. Maailmancupin kokonaiskilpailun Schneider voitti vuosina 2005 Königin kanssa ja 2012 Schnetzerin kanssa.
Schneider ilmoitti uransa loppumisesta tammikuussa 2013.
Doug Petrie

Marco Ramirez ja Doug Petrie (oikealla) New York Comic Conissa syksyllä 2015.
Douglas ”Doug” Petrie on yhdysvaltalainen käsikirjoittaja, ohjaaja ja tuottaja. Hän tuli tunnetuksi Joss Whedonin luomasta televisiosarjasta Buffy, vampyyrintappaja, johon hän kirjoitti useita jaksoja ja ohjasi niistä kolme, minkä lisäksi hän toimi yhtenä sarjan tuottajista. Petrie käsikirjoitti myös yhden osan Buffyn tarinaa jatkavaan Buffy the Vampire Slayer Season Eight -sarjakuvaan.
Petrie oli yksi vuoden 1996 lastenelokuvan Salapoliisi Harriet käsikirjoittajista. Hän on ollut mukana muun muassa televisiosarjojen Angel, Pelastaja ja C.S.I. tekemisessä. Petrie kirjoitti pitkään tuotannossa olleen Fantastic Four -elokuvan (2005) erään varhaisen käsikirjoitusversion vuosien 2001–2002 vaiheilla.
Steven S. DeKnightin jouduttua jättämään tehtävänsä Petrie toimi yhdessä Marco Ramirezin kanssa showrunnerina Netflixin Daredevil-sarjan toisella tuotantokaudella, joka julkaistiin keväällä 2016. He olivat olleet mukana tuotannossa jo ensimmäisellä kaudella. Petrie ja Ramirez toimivat showrunnereina myös tulevassa minisarjassa The Defenders, joka tuo yhteen Daredevilin, Jessica Jonesin, Luke Cagen ja Iron Fistin päähenkilöt.
Aiheesta muualla

Doug Petrie Internet Movie Databasessa. (englanniksi)
Doug Savant

Doug Savant vuonna 2009.
Douglas Peter Savant (s. 21. kesäkuuta 1964 Burbank, Kalifornia) on yhdysvaltalainen näyttelijä. Hänen pitkäkestoisimmat roolinsa ovat olleet sarjoissa Melrose Place ja Täydelliset naiset.
Savant esitti Matt Fieldingia Melrose Placessa vuosina 1992–1997. Rooli oli merkittävä siinä mielessä, että kyseinen hahmo oli yksi ensimmäisistä avoimesti homoseksuaaleista henkilöistä televisiossa. TV-yhtiö kuitenkin sensuroi hänen osuuksiaan, joista kohutuin oli suudelma hänen ja Greg Eviganin välillä. Savant lähti sarjasta kuuden kauden jälkeen ja vuotta myöhemmin hänen hahmonsa kuoli auto-onnettomuudessa.
Melrose Placen jälkeen Savant vieraili sarjoissa Pimeyden sydän, Harsh Realm, Firefly, Kunnian miehet, Muodon vuoksi ja 24. Hän esitti myös sotilasta elokuvassa Godzilla. Vuodesta 2004 alkaen Savant on esittänyt Tom Scavoa ABC:n sarjassa Täydelliset naiset. Hänen roolinsa vakinaistettiin toisella kaudella.
Savant on naimisissa entisen Melrose Place -näyttelijän, Laura Leightonin kanssa ja parilla on kaksi lasta. Hänellä on myös kaksi lasta aiemmasta avioliitosta.
Aiheesta muualla

Doug Savant Internet Movie Databasessa. (englanniksi)
Eelis Uitto

| Eelis Uitto> Henkilötiedot |
| --- | --- |
Syntynyt: 7. kesäkuuta 2001 (ikä 23)
Kansalaisuus:   Suomi
Uran tiedot
Laji:  800 metrin juoksu ja keskipitkän matkan juoksu
Seura:  Viipurin Urheilijat
Valmentaja:  Juhani Hirvonen
Eelis Uitto (s. 7. kesäkuuta 2001) on suomalainen  keskimatkojen juoksija, joka edustaa Viipurin Urheilijoita. Hänen valmentajansa on Juhani Hirvonen.
Uitto saavutti vuoden 2020 sisäratojen Suomen-mestaruuskilpailuissa pronssia 800 metrin juoksussa.
Donald Young

| Donald Young |
| --- | --- |

Henkilötiedot
Syntynyt: 23. heinäkuuta 1989 (ikä 35)
Kansalaisuus:   Yhdysvallat
Tennispelaaja
Pituus:  183 cm
Paino:  73 kg
Kätisyys:  vasen
Ammattilaisena:  2004–
Palkintorahat:  4 694 661 USD
Kaksinpeli
Paras sijoitus:  39. (14.11.2011)
Voitot/tappiot:  124–190
Grand Slam -turnauksissa
Australian avoimet:  3. kierros (2014)
Ranskan avoimet:  3. kierros (2014)
Wimbledon:  2. kierros (2016, 2017)
Yhdysvaltain avoimet:  4. kierros (2011, 2015)
Nelinpeli
Voitot/tappiot:  45–76
Aiheesta muualla
ITF
ATP
Donald Young (s. 23. heinäkuuta 1989 Chicago, Illinois) on yhdysvaltalainen tennispelaaja. Parhaimmillaan hän on ollut kaksinpelissä ATP-listan sijalla 39 marraskuussa 2011. Hän on voittanut urallaan viisi ATP-haastajaturnausta.
Tennisura

Junioriurallaan Young voitti Australian avointen kaksinpelin vuonna 2005, 15-vuotiaana, jonka jälkeen hän nousi kaikkien aikojen nuorimpana pelaajana junioreiden maailmanlistan ykköseksi. Hän on myös ensimmäinen afroamerikkalainen miespuolinen pelaaja, joka on ollut maailmanlistan ykkösenä. Samana vuonna hän selviytyi Wimbledonissa välieriin ja Yhdysvaltain avoimissa puolivälieriin. Nelinpelissä hän voitti Alex Claytonin kanssa Yhdysvaltain avoimet. Vuonna 2007 Young voitti Wimbledonin kaksinpelin.
Ensimmäisen ATP-otteluvoittonsa Young saavutti elokuussa 2007, juuri ennen Yhdysvaltain avoimia. Young voitti New Havenin turnauksen ensimmäisellä kierroksella Amer Delićin. Toisella kierroksella hän hävisi Nikolai Davydenkolle. Yhdysvaltain avoimissa Young eteni kolmannelle kierrokselle voitettuaan ensimmäisellä kierroksella Chris Guccionen ja saatuaan toisella kierroksella luovutusvoiton Richard Gasquet'lta. Kolmannella kierroksella hän hävisi Feliciano Lópezille. Vuoden 2007 päättyessä Young oli nuorin pelaaja maailmanlistan sadan parhaan joukossa, oltuaan sijalla 98.
Vuonna 2011 villin kortin Yhdysvaltain avointen pääsarjaan saanut Young eteni neljännelle kierrokselle voittaen toisella kierroksella Stanislas Wawrinkan ja kolmannella kierroksella Juan Ignacio Chelan. Neljännellä kierroksella hän hävisi Andy Murraylle. Young pääsi ATP-turnauksen loppuotteluun ensimmäisen kerran PTT Thailand Openissa, jossa hän hävisi Andy Murraylle. Finaalipaikan myötä Young nousi ensimmäistä kertaa maailmanlistalla 50 parhaan joukkoon.
Aiheesta muualla

Kuvia tai muita tiedostoja aiheesta Donald Young Wikimedia Commonsissa
Donald Young profiili ATP:n kotisivuilla
Cubicle Coma

| Cubicle Coma Half Past Never Band |
| --- | --- | --- |

Studioalbumin tiedot
 Julkaistu: 18. toukokuuta 2011
 Formaatti: CD
 Tuottaja(t): Half Past Never Band
 Tyylilaji: rap, funk, jazz
 Levy-yhtiö: Skill Street Entertainment
Half Past Never Band muut julkaisut
| As It Should Be 2010 | Cubicle Coma 2011 | Cubicle Coma Remixes 2012 |
Cubicle Coma on suomalaisen funk ja jazz -henkistä hip hopia esittävän Half Past Never Band -yhtyeen ensimmäinen studioalbumi. Se julkaistiin Skill Street Entertainmentin kautta 18. toukokuuta 2011.
Kappaleet

March In (mukana Sage)
International Jam (mukana Tenacity)
I-Feel (mukana Sankofa & Jon?Doe)
Middle of the Crossroads (mukana Emilia Sisko)
Sammy Jankis (mukana Zilla Rocca)
Letters (mukana Jon?Doe)
Right Timing (mukana Frankifier)
Color Bars (mukana Zilla Rocca)
Daily Discussions (mukana V Merc)
Gold Rush
Soarin' (mukana Emilia Sisko, Sage & D1)
Long Lost Nepal
Arvostelut

Desibeli.net:
Tuoreet Platat:
Crusader Kings II

| Crusader Kings II |
| --- | --- |

Kehittäjä:  Paradox Development Studio
Julkaisija:  Paradox Interactive
Jakelija:  Steam ja Humble Store
Suunnittelija:  Henrik Fåhreus
Pelisarja:  Crusader Kings
Pelimoottori:  Clausewitz Engine
Julkaistu:  Windows  14. helmikuuta 2012 Mac OS X  24. maaliskuuta 2012 Linux  14. tammikuuta 2013
Lajityyppi:  strategiapeli
Pelimuoto:  yksinpeli, moninpeli
Ikäluokitus:  ESRB: T  Virheellinen ESRB-arvo   PEGI: 12
Alusta:  Linux, Mac OS X, Microsoft Windows
Jakelumuoto:  GamersGate ja digitaalinen jakelu
Lisää peliartikkeleitaVideopelien teemasivulla
Infobox OK  : 
Crusader Kings II on Paradox Development Studion kehittämä ja Paradox Interactiven julkaisema strategiapeli, joka on julkaistu vuonna 2012 Mac OS X:lle ja Windowsille sekä seuraavana vuonna Linuxille.
Peli on keskiaikaan sijoittuva dynastia- ja vaihtoehtoishistoriasimulaattori, jossa pelaajan ainoa tehtävä on pitää valitsemansa ruhtinaan dynastia hengissä ja vallassa. Peli alkaa vuodesta 1066 ja kestää vuoteen 1453. The Old Gods -lisäosalla voi aloittaa pelin vuodesta 867 ja Charlemagne-lisäosalla jo vuodesta 769. Päivityksen 3.3 myötä peruspelin voi aloittaa myös vuodesta 936.
Pelaaminen

Pelissä ei ole suoraa juonta, jota pelaajan olisi seurattava, vaan pelaaja saa itse päättää tavoitteet, joiden mukaan haluaa pelata. Ilman mitään lisäosia pelaaja saa valita minkä tahansa kristityn kreivistä keisariin, miltä tahansa päivältä aloitus- ja lopetuspäivämäärän sisällä; vaihtoehtoihin sisältyy useita historiallisia hahmoja kuten Vilhelm Valloittaja, Harald Ankara ja Konstantinos X Dukas.
Aiheesta muualla

Crusader Kings II MobyGamesissa (englanniksi)
Details (albumi)

| Details Frou Frou |
| --- | --- | --- |

Studioalbumin tiedot
 Julkaistu: 4. kesäkuuta 2002
 Tuottaja(t): Imogen Heap, Guy Sigsworth
 Tyylilaji: electronica, ambient, pop, trip hop
 Kesto: 49.38
 Levy-yhtiö: MCA, Island
Frou Froun muut julkaisut
|   | Details 2002 |   |
Singlet albumilta Details
 ”Breathe in” Julkaistu: 2002  ”Let Go (Promo)” Julkaistu: 2002  ”Must Be Dreaming” Julkaistu: 2002  ”It’s Good to Be in Love” Julkaistu: 2003
Details on englantilaisen Frou Frou -duon ainoaksi jäänyt studioalbumi, joka julkaistiin 4. kesäkuuta 2002. Albumin ovat tuottaneet Frou Froun Imogen Heap ja Guy Sigsworth. Heap toimii albumilla myös laulajana. Albumin kappale Let Go on ollut mukana elokuvissa Garden State ja Holiday. Garden State -elokuvan soundtrack, jolta kappale löytyy, palkittiin Grammy-palkinnolla.
Kappaleet

Let Go – 4.13
Breathe in – 4.37
It’s Good to Be in Love – 4.39
Must Be Dreaming – 4.01
Psychobabble – 5.33
Only Got One – 4.09
Shh – 5.34
Hear Me Out – 4.19
Maddening Shroud – 3.37
Flicks – 3.58
The Dumbing Down of Love – 4.44
Kappaleet > Kansainvälinen painos

Old Piano – 5.09
Kappaleet > Australian painos

Holding Out for a Hero – 3.21 (Bonnie Tyler -cover)
Arvostelut

AllMusic:
Disseminating Obscenity

| Disseminating Obscenity Infected Disarray |
| --- | --- | --- |

Studioalbumin tiedot
 Julkaistu: 21. helmikuuta 2009
 Formaatti: CD
 Tyylilaji: brutaali death metal
 Kesto: 35.13
 Levy-yhtiö: Unique Leader Records
Infected Disarrayn muut julkaisut
| 100 Day Killing Spree (split) 2003 | Disseminating Obscenity 2009 |   |
Disseminating Obscenity on brittiläisen brutaalin death metal -yhtyeen Infected Disarrayn esikoisalbumi. Se julkaistiin vuonna 2009 levymerkillä Unique Leader Records.
Kappaleet

Pre-Natal Excavation of Diseased Ovarian Atrocity, Demonstrating the Necessity for Extreme Prejudicial Infanticide Within the Vomit Filled Womb – 3.20
To the Sorrow Filled Eyes and Pallid Bloated Corpulence of My Drowned Children – 3.37
Masticated Remains of Detruncation – 3.03
The Opening to Her Torso – 4.16
Exhumation and Gross Disfiguration of Festering Stiffs – 1.38
Promulgation of Infected Innards – 4.47
Gestated Human Slurry – 2.51
Viscous Dermal Tissue Necrotizing in Venereal Quagmire – 3.18
Side Order of Flies – 3.07
Disseminating Obscenity – 5.16
Kokoonpano

Eddie – laulu
Tom Bradfield – kitara
Paul Martin – kitara
Tom Carter – bassokitara
Joninsane – rummut
+
Robbe Kok – miksaaja
Aiheesta muualla

Disseminating Obscenity Discogsissa. (englanniksi)
Albumi Disseminating Obscenity Encyclopaedia Metallum -sivustolla (englanniksi)
Duoraitiovaunu

Saksalainen duoraitiovaunu tavallisella rautatiellä.
Duoraitiovaunu (tram-train) on raitiovaunu, joka voi liikennöidä sekä raitiotiellä että yleisen liikenteen rautatieverkolla. Vaunun sähköjärjestelmä ja kulunvalvonta soveltuvat molemmille raideliikennejärjestelmille.
Duoraitiovaunut käyttävät katuverkolla 750 V tasavirtaa, rataverkolla useimmiten korkeajännitteistä vaihtovirtaa, 15 kV 16⅔ Hz (Saksa, Ruotsi ym.) tai 25 kV 50 Hz vaihtovirtaa (Suomi, Ranska, Tanska ym.) Rataverkolla käytetään automaattista kulunvalvontaa, kadulla liikenne on kuljettajien aistinvaraisessa ohjauksessa.
Duoraitiovaunut ovat yleensä osa pikaraitiotiejärjestelmää.
Duoraitioteitä maailmalla

Karlsruhe on duoraitiotien pioneeri, jossa duoliikennettä on ollut vuodesta 1992. Duoraitiovaunut yhdistävät Karlsruhen moniin kaupunkeihin kuten  Heilbronniin, Rastattiin, Pforzheimiin ja Baden-Badeniin. Yksittäisen linjan pituus on jopa 50–100 km.
Saarbrückenin duoraitiotie, jonka keskustan raitiotieosuus on myös täysin uusi, otettiin käyttöön 1997 ja se ulottuu Ranskan puolelle Sarregueminesiin.
Kasselissa duoraitioliikenne käynnistyi 2005. Sinne on hankittu sekä kahden jännitteen 
että diesel-hybridivaunuja.
Duoraitiotieliikenteestä on päätetty tai se on suunnitteilla useissa kaupungeissa Ranskassa, Hollannissa ja Saksassa, mm. Mulhousessa ja Pariisin lähellä Bondy–Aulnay-linjalla.
Pohjoismaissa duoraitiotietä tutkitaan Ruotsissa Linköpingin ja Norrköpingin välille.
Jo ennen Karlsruhen duoraitiotietä on ollut olemassa järjestelmiä, joissa raitiovaunuilla on liikennöity samalla radalla rautatieliikenteen kanssa. Tällaisia ratoja ovat olleet mm. Köln–Bonn-radat (nykyiset raitiolinjat 16 ja 18) Wienin ja Badenin välinen rata sekä Tukholman Lidingöbanan (vuoteen 1979 asti). Näillä radoilla on kuitenkin ollut vain pienimuotoista tavaraliikennettä samalta yhtiöltä kuin raitiovaunuliikennekin. Karlsruhessa nimenomaan tällaiset radat, nykyinen linja S1 olivat keskeinen innoitus varsinaiseen duoraitiovaunuliikenteeseen.
Duoraitioteitä Suomessa

Suomessa Kuopion kaupunki on vuonna 2018 käynnistänyt selvityksen siitä, voitaisiinko duoraitiotie toteuttaa välille Suonenjoki–Kuopio–Siilinjärvi–Lapinlahti–Iisalmi. Vastaavat selvitykset ovat käynnissä myös Jyväskylän ja Lahden seuduilla. Jyväskylässä selvitykseen osallistuvat myös Äänekoski, Laukaa ja Muurame sekä Lahdessa Heinola ja Orimattila. Vuonna 2019 valmistui myös duoraitiotieselvitys Seinäjoen seudun rataosuuksille Vaasaan, Härmään ja Närpiö-Kaskisiin.
Aikaisemmin Suomessa on tutkittu duoraitioliikenteen mahdollisuuksia Tampereella, pääkaupunkiseudulla ja Turussa. Näissä tapauksissa on kuitenkin duoraitiotien sijaan päädytty tavanomaisempiin ratkaisuihin.
Dijana Ravnikar

| Dijana Ravnikar> Henkilötiedot |
| --- | --- |
Syntynyt: 4. kesäkuuta 1978 (ikä 46) Rijeka, Kroatian ST, Jugoslavia
Uran tiedot
Pituus:  168 cm
Seura:   TSK Jub Dol
Laji:  ampumahiihto
Maailmancup
Kaudet:  2000 − 2010 2012 − 2013
Paras sijoitus:  24. (2007–2008)
Dijana Ravnikar (omaa sukuaan Grudiček; 4. kesäkuuta 1978 Rijeka, Kroatian ST, Jugoslavia), on slovenialainen, uransa lopettanut ampumahiihtäjä. Ravnikar kilpaili urallaan olympialaisissa kolmesti, MM-kisoissa kahdeksan kertaa ja kiersi maailmancupia 12:n kauden ajan.
Ravnikar oli osa Slovenian olympiajoukkuetta kolmissa olympialaisissa: 2002 Salt Like Cityssä, 2006 Torinossa ja  2010 Vancouverissa. Paras henkilökohtaisen kilpailun sijoitus oli 30. sija vuoden 2002 15 kilometrin kilpailussa.
MM-kisoissa Ravnikar kilpaili vuosina 2001, 2003, 2004, 2005, 2006, 2007, 2008 ja 2013. Paras sijoitus oli vuonna 2008 tullut sprintin kahdeksas sija.
Maailmancupissa Ravnikar kiersi kaudesta 2000–2001 alkaen aina kauteen 2009–2010 ja vielä yhden kilpailun kaudella 2012–2013. Hänen paras kautensa oli 2007–2008, jolloin hän oli maailmancupin lopputuloksissa sijalla 24. Tuolta kaudelta on myös kaikki hänen kymmenen parhaan joukkoon hiihdetyt kilpailut: sprintin seitsemäs Etelä-Korean Pyeongchangissa, takaa-ajon kahdeksas Saksan Ruhpoldingissa ja sprintin kymmenes Ruotsin Östersundissa.
Eem

Eem-joki Amersfoortissa
Eem (ent. Amer) on joki Utrechtin maakunnassa Alankomaissa. Se on Alankomaiden ainoa kokonaan maan rajojen sisäpuolella virtaava merkittävä joki nykyään, kun IJssel kanavoitu osaksi Reinin suistoa. on. Se on korkeuseroiltaan pieni ja se on peltomaiseman keskellä hitaasti virtaava. Se laskee IJsselmeeriin yhteydessä olevaan nykyiseen Eemmeer-järveen 18 kilometriä jokivarren suurimman kaupungin Amersfoortin pohjoispuolella. Joki alkaa Amersfoortissa, jossa kaksi pienempää jokea yhtyvät Koppelpoort-nimisen kaupunginportin luona. Alempana sijaitsevat Soest, Baarn ja Eemdijk Jokea pitkin on tapana kulpea polkuveneillä samalla nauttien silliä ja juomaa. Joella kalastaminen on myös suosittua.
Jääkausien välinen Eem-interglasiaaliajanjakso on saanut nimensä Eem-joen mukaan.
Dietmar Köster

| Dietmar Köster> Euroopan parlamentin jäsen |
| --- | --- |
 1.7.2014–  
Ryhmä:  S&D-ryhmä
Henkilötiedot
Syntynyt: 6. tammikuuta 1957 (ikä 67) Schwerte, Länsi-Saksa
Kansalaisuus:  saksalainen
Tiedot
Puolue:  Saksan sosiaalidemokraattinen puolue
Dietmar Köster (s. 6. tammikuuta 1957 Schwerte, Länsi-Saksa) on saksalainen poliitikko. Köster edustaa sosiaalidemokraattista puoluetta. Köster on toiminut Euroopan parlamentin jäsenenä heinäkuusta 2014 lähtien. Hän edustaa Euroopan parlamentissa sosialistien ja demokraattien ryhmää.
Aiheesta muualla

Dietmar Köster Euroopan parlamentin jäsenet. Euroopan parlamentti.
Eemeli A. Oulasvirta

Eemeli A. Oulasvirta (21. heinäkuuta 1876 – 29. toukokuuta 1919 Oulu) oli suomalainen toimitusjohtaja ja Oulussa ilmestyneen Kaiku-lehden päätoimittaja 1908–1919.
Oulasvirta opiskeli kirjapainoalaa ensin kolmen vuoden ajan oululaisessa Barckin kirjapainossa ja sitten 1892–1899 Kaiku-lehden perustajan ja kustantajan K. F. Kivekkään kirjapainossa. Oulasvirta oli faktorina sanomalehti Kalevan omistaneen Juho Raappanan kirjapainossa 1899–1902 kunnes palasi takaisin Kivekkään palvelukseen. Kun Kaiku-lehti siirtyi 1907 Osakeyhtiö Oman Rannan omistukseen Oulasvirrasta tuli yhtiön toimitusjohtaja ja Kaiku-lehden taloudenhoitaja. Hän oli myös Kaiku-lehden päätoimittajana vuodesta 1908 alkaen.
Oulasvirta oli naimisissa Olga Lukkarisen kanssa. Heillä oli viisi lasta.
Darr

| Darr |
| --- | --- |

Ohjaaja:  Yash Chopra
Käsikirjoittaja:  Honey Irani Javed Siddiqui
Tuottaja:  Yash Chopra
Säveltäjä:  Shiv-Hari
Kuvaaja:  Manmohan Singh
Leikkaaja:  Keshav Naidu
Koreografi:  Saroj Khan
Pääosat:  Sunny Deol Juhi Chawla Shah Rukh Khan
Valmistustiedot
Valmistusmaa:  Intia
Tuotantoyhtiö:  Yash Raj Films
Levittäjä:  Yash Raj Films Netflix
Ensi-ilta:  24. joulukuuta 1993
Kesto:  177 min
Alkuperäiskieli:  hindi
Aiheesta muualla
IMDb 
AllMovie
Infobox OKNimi-testi OK: 
Darr (suomeksi ”Pelko”) on vuonna 1993 ilmestynyt intialainen psykologinen jännityselokuva, jonka on ohjannut ja tuottanut Yash Chopra. Pääosia näyttelevät Sunny Deol, Juhi Chawla ja Shah Rukh Khan. Tämä on toinen elokuva, jossa Khan näytteli roiston roolia, ja sitä pidetään yhtenä hänen parhaista roolisuorituksistaan.
Elokuva oli suuri menestys, ja se voitti National Film Awards -palkinnon ja kaksi Filmfare Awards -palkintoa.
Juoni

Nuori mies Rahul Mehra (Shah Rukh Khan) on pakkomielteinen opiskelutoveristaan Kiran Awasthista (Juhi Chawla). Pakkomielle ajaa Rahulin uskaliaisiin tekoihin estääkseen Kirania avioitumasta kihlattunsa Sunil Malhotran (Sunny Deol) kanssa. Kun avioliitto kuitenkin toteutuu, Rahulin raivo saa hänet rikkomaan kaikkia soveliaisuuden rajoja.
Näyttelijät

| 0 | 1 | 2 |
| --- | --- | --- |
|  Sunny Deol  | … |  Sunil Malhotra   |
|  Juhi Chawla  | … |  Kiran Awasthi   |
|  Shah Rukh Khan  | … |  Rahul Mehra   |
|  Anupam Kher  | … |  Vijay Awasthi   |
|  Tanvi Azmi  | … |  Poonam Awasthi   |
|  Dalip Tahil  | … |  Kapteeni Avinash Mehra   |
|  Annu Kapoor  | … |  Vikram ”Vicky” Oberoi   |
Soundtrack

Kaikki sanat Anand Bakshi, kaikki sävellykset Shiv-Hari.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Jaadu Teri Nazar” | Udit Narayan | 4.41 |  |  |  |  |  |  |
| 2. | ”Darwaaza Band Karlo” | Lata Mangeshkar, Abhijeet | 6.05 |  |  |  |  |  |  |
| 3. | ”Tu Mere Saamne” | Lata Mangeshkar, Udit Narayan | 6.07 |  |  |  |  |  |  |
| 4. | ”Ishq Da Bura Rog” | Lata Mangeshkar, Vinod Rathod | 5.43 |  |  |  |  |  |  |
| 5. | ”Solah Button Meri Choli” | Lata Mangeshkar, Kavita Krishnamurthy, Pamela Chopra | 7.35 |  |  |  |  |  |  |
| 6. | ”Likha Hai Yeh” | Lata Mangeshkar, Hariharan | 5.12 |  |  |  |  |  |  |
| 7. | ”Ang Se Ang Lagana” | Alka Yagnik, Vinod Rathod, Sudesh Bhosle, Devki Pandit | 6.49 |  |  |  |  |  |  |
Palkinnot

National Film Awards
Paras populaarielokuva
Filmfare Awards
Paras koominen rooli – Anupam Kher
Paras kuvaus – Manmohan Singh
Ehdokkuudet
Paras ohjaus – Yash Chopra
Paras negatiivinen rooli – Shah Rukh Khan
Paras musiikki – Shiv-Hari
Aiheesta muualla

Darr Internet Movie Databasessa (englanniksi)
Darr AllMoviessa. (englanniksi)
Dietmar Schauerhammer

Wolfgang Hoppe, Bogdan Musiol, Ingo Voge ja Dietmar Schauerhammer vuonna 1987 DDR:n mestaruuskilpailuissa.
Dietmar Schauerhammer (s. 12. elokuuta 1955 Neustadt an der Orla) on saksalainen entinen rattikelkkailija. Aktiiviaikoinaan hän edusti Itä-Saksaa.